Historiallinen päätös: Haningeen suomenkieliset luokat - Sisuradio | Sveriges Radio
Päivitetty tisdag 19 april 2016 kl 16.00
Julkaistu tisdag 19 april 2016 kl 10.35
Peruskoulupäällikkö: "Luokat perustetaan keskeiselle paikalle"
Haningeen on luvassa suomenkielistä kouluopetusta. Foto: Anni Emilia Alentola SR Sisuradio
Haningessa suomenkielisten luokkien perustamishanke etenee. Tavoitteena on aloittaa esikoululuokkakokeilu jo syksyllä 2016.
Haningen kunnan esi- ja peruskoululautakunta on antanut kouluhallinnolle tehtäväksi yrittää luoda kaksikieliset luokat syksystä 2017. Suomenkielisen esikoululuokan kokeilu voidaan näillä näkymin aloittaa jo syksyllä 2016.
Mielestäni se on selkeä tehtävä. Hallinnon on tehtävä lujasti töitä ja yritettävä luoda peruskouluopetusta näille oppilaille. Mahdollisuudet ovat suuret, että saamme esikoululuokkatoiminnan käyntiin jo syksyllä.
Lina Axelsson Kihlblom, Haningen kunnan peruskoulupäällikkö
Haningea johtava sosialidemokraattien, keskustan ja ympäristöpuolueen koalitio on kirjannut tämän vaalikauden toimintasuunnitelmaan kaksikielisten luokkien perustamisen -vaalilupauksiaansa myötäillen.
Ensin piti kuitenkin selvittää, löytyykö Haningesta tarpeeksi kiinnostusta suomenkieliseen peruskouluopetukseen.
Esi- ja peruskoululautakunnan teettämä selvitys on nyt osoittanut, että kyllä löytyy.
Kunnallisia suomenkielisiä luokkia ei ole perustettu Ruotsiin 20-30 vuoteen - Boråsissa viime vuosina tehtyä vielä ontuvaa yritystä lukuunottamatta.
Haningen kunnalliset suomenkieliset luokat lakkautettiin vuonna 2008.
Mihin kouluun nyt perustettavat luokat tulisivat, ei vielä ole tiedossa.
– Luokat tulevat olemaan keskeisellä alueella sijaitsevassa koulussa, jotta niin moni kuin mahdollista voi aloittaa niissä, lupailee Haningen kunnan peruskoulupäällikkö Lina Axelsson Kihlblom.
"Tavoitteena 10-15 oppilaan ryhmä"
Haningeen suomalaisluokat aikaisintaan 2016
onsdag 14 januari 2015 kl 15.30
torsdag 3 mars 2016 kl 06.00